

**ОСНОВНА ШКОЛА „ДОСИТЕЈ ОБРАДОВИЋ“**

**ФАРКАЖДИН**

**ПОСЛОВНИК О РАДУ САВЕТА РОДИТЕЉА**

**Фаркаждин, 2024. године**

**С А Д Р Ж А Ј**

**I ОСНОВНЕ ОДРЕДБЕ** (Члан 1.) (Члан 3.)

Избор чланова Савета родитеља (Члан 2.)

Надлежности Савета родитеља (Члан 3.)

Мандат Савета родитеља (Члан 4.)

**II РАД САВЕТА РОДИТЕЉА**

Рад Савета родитеља на седницама (Члан 4.)

Јавност рада, присуство на седницама и услови за одржавање седница (Члан 5.) (Члан 6.) (Члан 7.)

Конститутивна седница (Члан 8.)

Избор Председника и заменика Председника (Члан 9.)

Избор представника Савета родитеља у Локалном савету родитеља (Члан 10.)

Избор представника у тимове Школе (Члан 11.)

Са­зи­ва­ње и при­пре­ма­ње сед­ни­це (Члан 12.) (Члан 13.) (Члан 14.)

Позив за седницу (Члан 15.)

Ток ра­да на сед­ни­ци (Члан 16.) (Члан 17.) (Члан 18.) (Члан 19.) (Члан 20.) (Члан 21.) (Члан 22.) (Члан 23.) (Члан 24.) (Члан 25.) (Члан 26.)

Одр­жа­ва­ње ре­да на сед­ни­ци (Члан 27.)

Одлучивање на седници (Члан 28.) (Члан 29.) (Члан 30.) (Члан 31.) (Члан 32.) (Члан 33.) (Члан 34.)

Прекид и одлагање сед­ни­це (Члан 35.) (Члан 36.) (Члан 37.) (Члан 38.)

Записник са седнице (Члан 39.) (Члан 40.) (Члан 41.) (Члан 42.) (Члан 43.)

**III ИЗБОР ПРЕДЛОГА ЗА ПРЕДСТАВНИКА РОДИТЕЉА, ОДНОСНО ДРУГИХ ЗАКОНСКИХ ЗАСТУПНИКА ДЕЦЕ, ОДНОСНО УЧЕНИКА У ШКОЛСКОМ ОДБОРУ** (Члан 44.) (Члан 45.)

(Члан 46.) (Члан 47.) (Члан 48.) (Члан 49.) (Члан 50.)

**IV КОМИСИЈЕ САВЕТА РОДИТЕЉА** (Члан 51.)

**V ЗАВРШНЕ ОДРЕДБЕ** (Члан 52.) (Члан 53.) (Члан 54.)

На основу члана 119. став 1. тачка 1) Закона о основама система образовања и васпитања („Службени гласник РС“, бр. 88/2017, 27/2018. – др. закони, 10/2019, 6/2020, 129/2021 и 92/2023), члана 106. став 1. тачка 1) Статута Основне школе „Доситеј Обрадовић“ у Фаркаждину (у даљем тексту: Статут), број 272 од 26.04.2024. године, и чланова 25. – 28. Пословника о раду Школског одбора Основне школе „Доситеј Обрадовић“ Фаркаждин, бр. 383 од 30.06.2022. године, на седници одржаној 04.11.2024. године, Школски одбор Основне школе „Доситеј Обрадовић“ у Фаркаждину донео је

**ПО­СЛОВ­НИК О РА­ДУ САВЕТА РОДИТЕЉА**

**Основне школе „Доситеј Обрадовић“ у Фаркаждину**

**I ОСНОВНЕ ОДРЕДБЕ**

Члан 1.

По­слов­ни­ком о ра­ду Са­ве­та ро­ди­те­ља (у да­љем тек­сту: По­слов­ник) Основ­не шко­ле „Доситеј Обрадовић"у Фаркаждину (у да­љем тек­сту: Шко­ла) уре­ђу­ју се на­чин ра­да и од­лу­чи­ва­ња и дру­га пи­та­ња у вези са ра­дом Са­ве­та ро­ди­те­ља Шко­ле (у да­љем тек­сту: Са­вет родитеља).

**Избор чланова Савета родитеља**

Члан 2.

Статутом је у члану 107. прописан је начин и поступак избора чланова Савета родитеља.

На основу члана 107. Статута, у Савет родитеља бира се по један представник родитеља, односно другог законског заступника ученика сваког одељења, односно деце у свакој васпитној групи предшколског програма.

У Савет родитеља бира се и представник родитеља, односно другог законског заступника деце, односно ученика са сметњама у развоју и инвалидитетом.

Представници Савета родитеља бирају се сваке школске године.

Представници Савета родитеља бирају се на почетку сваке школске године, на првом родитељском састанку, најкасније до 15. септембра текуће године.

Представници Савета родитеља се у сваком одељењу, односно васпитној групи у оквиру предшколског програма у Школи бирају јавним гласањем, подизањем руке.

Представника родитеља, односно другог законског заступника деце, односно ученика сваког одељења, односно васпитне групе предшколског програма, за избор у Савет родитеља може предложити сваки родитељ, односно други законски заступник детета, односно ученика у одељењу, односно васпитној групи.

Родитељ, односно други законски заступники детета, односно ученика, може предложити себе за представника у Савету родитеља.

Члан Савета родитеља из реда родитеља, односно других законских заступника деце, односно ученика са сметњама у развоју и инвалидитетом, бира се на исти начин као и представници родитеља, односно других законских заступника деце, односно ученика у оквиру одељења, односно васпитне групе, на посебном родитељском састанку који сазива и одржава директор Школе (у даљем тексу: Директор).

У Савет родитеља бира се родитељ, односно други законски заступник детета, односно ученика, који добије већину гласова свих родитеља, односно других законских заступника деце, односно ученика у оквиру одељења, односно васпитне групе испред које се бира.

**Надлежности Савета родитеља**

Члан 3.

Статутом су, у члану 107. прописане надлежности Савета родитеља.

На основу члана 107. Статута, Савет родитеља:

1)предлаже представнике родитеља, односно других законских заступника деце, односно ученика у Школски одбор;

2)предлаже свог представника у све обавезне тимове у Школи;

3)учествује у предлагању садржаја ваннаставних активности и програма на нивоу Школе;

4)учествује у поступку избора уџбеника, у складу са законом којим се уређују уџбеници;

5)разматра предлог Школског програма, Развојног плана и Годишњег плана рада;

6)разматра извештаје о остваривању Школског програма, Развојног плана и Годишњег плана рада, спољашњем вредновању, самовредновању, завршном испиту, резултатима националног и међународног тестирања и спровођење мера за обезбеђивање и унапређивање квалитета образовно-васпитног рада;

7)разматра намену коришћења средстава од донација и од проширене делатности Школе, у случају да Школа има и обавља проширену делатност;

8)предлаже Школском одбору намену коришћења средстава остварених радом ученичке задруге, уколико је Школа има, и средстава прикупљених од родитеља, односно другог законског заступника;

9)разматра и прати услове за рад Школе, услове за одрастање и учење, безбедност и заштиту деце и ученика;

10)учествује у поступку прописивања мера из члана 108. Закона, односно мера заштите и безбедности деце и ученика за време боравка у Школи и свих активности које организује Школа;

11)даје сагласност на програм и организовање екскурзије, односно програме наставе у природи и разматра извештај о њиховом остваривању;

12)предлаже представника и његовог заменика за локални савет родитеља;

13)разматра и друга питања утврђена овим Статутом.

Савет родитеља своје предлоге, питања и ставове упућује Школском одбору, Директору, стручним органима Школе и ученичком парламенту у Школи (у даљем тексту: Ученички парламент).

**Мандат Савета родитеља**

Члан 4.

Мандат Савет родитеља траје једну школску годину, односно годину дана.

**II РАД САВЕТА РОДИТЕЉА**

**Рад Савета родитеља на седницама**

**Јавност рада, присуство на седницама и услови за одржавање седница**

Члан 5.

Рад Савета родитеља на седницама је ја­ван.

Изузетно, када то налажу интереси Школе, правила о чувању пословне тајне, или заштита личних права и интереса осетљивих група, седнице Савета родитеља се могу затворити за јавност, односно јавност се може изузети.

О затварању седнице за јавност, у случају из става 2. овог члана, на образложени предлог председника Савета родитеља, или у случају његове одсутности заменика председника Савета родитеља, или Директора, Савет родитеља одлучује јавним гласањем, већином гласова од броја присутних чланова Савета родитеља на тој седници.

У случају да је јавност изузета са седнице Савета родитеља, седници, осим чланова Савета родитеља могу присуствовати само лица чије је присуство по Пословнику обавезно.

Члан 6.

Седницама Савета родитеља, осим чланова Савета родитеља, обавезно присуствују, осим у случају оправдане спречености, и учествују у њиховом раду, без права одлучивања:

1)Директор;

2)стручни сарадник – педагог Школе;

3)секретар Школе.

По­ред чланова Савета родитеља и лица из става 1. овог члана, сед­ни­ци Са­ве­та родитеља мо­гу да при­су­ству­ју и дру­га ли­ца, по одо­бре­њу пред­сед­ни­ка Савета родитеља.

Члан 7.

Савет родитеља ра­ди и од­лу­чу­је на сед­ни­ци ко­јој при­су­ству­је ве­ћи­на чла­но­ва од укуп­ног бро­ја чла­но­ва Савета родитеља.

Сед­ни­це Савета родитеља одр­жа­ва­ју се по пра­ви­лу у про­сто­ри­ја­ма Шко­ле, радним даном и у току радног времена Школе.

Сед­ни­це Савета родитеља се одр­жа­ва­ју по по­тре­би, у скла­ду са ди­на­ми­ком утвр­ђе­ном пла­ном ра­да Савет родитеља, ко­ји је са­став­ни део Го­ди­шњег пла­на ра­да Шко­ле.

**Конститутивна седница**

Члан 8.

Пр­ву сед­ни­цу Савета родитеља у но­вом мандату и сазиву (у да­љем тек­сту: кон­сти­ту­тив­на сед­ни­ца), на почетку сваке школске године са­зи­ва Директор или стручни сарадник – педагог Школе.

На кон­сти­ту­тив­ној сед­ни­ци се ве­ри­фи­ку­је ман­дат но­вих чла­но­ва Савета родитеља, конституише се Савет родитеља за текућу школску годину и вр­ши се из­бор пред­сед­ни­ка Савета родитеља (у даљем тексту: Председник) и његовог за­ме­ни­ка (у даљем тексту: заменик Председника) .

На кон­сти­ту­тив­ној сед­ни­ци сва­ком чла­ну Са­ве­та родитеља уру­чу­је се По­слов­ник.

Конститутивном седницом до избора Председника председава Директор или стручни сарадник – педагог Школе.

**Избор Председника и заменика Председника**

Члан 9.

Избор Председника и заменика Председника врши се на конститутивној седници.

За Председника може бити предложен било који члан Са­ве­та родитеља.

Сваки члан Са­ве­та родитеља може за Председника предложити било ког другог члана Са­ве­та родитеља или себе.

Предлог за Председника износи се на конститутивној седници јавно и не мора бити посебно образложен.

О сваком предлогу за избор Председника гласа се јавно, подизањем руке.

Уколико има више предлога за избор Председника, о сваком предлогу гласа се посебно.

Члан Са­ве­та родитеља може гласати само за једног предложеног кандидата за Председника.

Председник је изабран уколико је за њега гласала већина од укупног броја чланова Са­ве­та родитеља.

Члан Са­ве­та родитеља може бити предложен и изабран за Председника само уколико непосредно присуствује конститутивној седници, или уз своју писмену сагласност уколико је оправдано одсутан са конститутивне седнице, а која се доставља најкасније до почетка рада на конститутивној седници.

Заменик Председника бира се на исти начин као и Председник.

Поступак избора Председника и заменик Председника понавља се све док не буду изабрани на текућој конститутивној седници.

Након избора Председник преузима даље руковођење конститутивном седницом, почев од прве следеће тачке дневног реда.

**Избор представника Савета родитеља у Локалном савету родитеља**

Члан 10.

Савет родитеља је у обавези да на конститутивној седници изабере свог представника и његовог заменика у Локалном савету родитеља, који чине представници савета родитеља свих установа са подручја општине, града, односно градске општине, који се бирају сваке школске године.

Избор представника Савета родитеља и његовог заменика у Локалном савету родитеља врши се у поступку и на начин на који се врши избор Председника, односно заменика Председника, као у члану 9. Пословника.

**Избор представника у тимове Школе**

Члан 11.

Савет родитеља је у обавези да на конститутивној седници изабере своје представнике у све обавезне тимове Школе, које својим решењем за сваку школску годину образује Директор.

На избор представника Савета родитеља у све обавезне тимове Школе сходно се примењују одредбе Пословника о избору Председника, односно заменика Председника, као у члану 9. Пословника.

**Са­зи­ва­ње и при­пре­ма­ње сед­ни­це**

Члан 12.

Пред­сед­ник при­пре­ма сед­ни­цу Са­ве­та родитеља и са­зи­ва је по соп­стве­ној ини­ци­ја­ти­ви, на зах­тев Ди­рек­то­ра или нај­ма­ње једне трећине чла­нова Са­ве­та родитеља.

Предлог за са­зи­ва­ње сед­ни­це мо­гу под­не­ти и на­став­нич­ко ве­ће, ре­пре­зен­та­тив­ни син­ди­кат преко свог представника у Школи, Школски одбор и Уче­нич­ки пар­ла­мент.

У слу­ча­ју спре­че­но­сти Председника сед­ни­цу са­зи­ва и њо­ме пред­се­да­ва заменик Председника.

О предлогу за са­зи­ва­ње сед­ни­це од­лу­чу­је Пред­сед­ник и о својој одлуци оба­ве­шта­ва пред­ла­га­ча и Ди­рек­то­ра од­мах, а нај­ка­сни­је у ро­ку од три да­на од да­на при­је­ма пред­ло­га.

Члан 13.

У при­пре­ми сед­ни­це уче­ству­ју Председник, Ди­рек­тор, стручни сарадник – педагог Школе и секретар Школе.

При­пре­ма­ње сед­ни­це под­ра­зу­ме­ва:

1.утвр­ђи­ва­ње пред­ло­га днев­ног ре­да;

2.од­ре­ђи­ва­ње из­ве­сти­о­ца по по­је­ди­ним тачкама дневног реда;

3.при­пре­ма­ње од­го­ва­ра­ју­ћег ма­те­ри­ја­ла;

4.обез­бе­ђи­ва­ње про­сто­ри­је за одржавање седнице и времена одржавања седнице;

5.сачињавање позива за одржавање седнице и његово достављање члановима Са­ве­та родитеља и осталим лицима која треба да присуствују седници.

Члан 14.

У пред­лог днев­ног ре­да за седницу Са­ве­та родитеља мо­гу се увр­сти­ти са­мо теме и пи­та­ња из над­ле­жно­сти Са­ве­та родитеља про­пи­са­них Ста­ту­том, односно Пословником.

**Позив за седницу**

Члан 15.

У по­зи­ву за сед­ни­цу се мо­ра­ју на­зна­чи­ти пред­лог днев­ног ре­да, дан, час и ме­сто одр­жа­ва­ња сед­ни­це.

По­зив за сед­ни­цу мо­ра се до­ста­ви­ти чла­но­ви­ма Са­ве­та родитеља и и осталим лицима која треба да присуствују седници нај­ка­сни­је три да­на пре одр­жа­ва­ња сед­ни­це.

Из­у­зет­но, у хит­ним слу­ча­је­ви­ма, Пред­сед­ник мо­же да са­зо­ве сед­ни­цу Са­ве­та родитеља у кра­ћем ро­ку, с тим што се днев­ни ред пред­ла­же на са­мој сед­ни­ци.

Уз по­зив за сед­ни­цу се до­ста­вља и ма­те­ри­јал, од­но­сно из­вод из ма­те­ри­ја­ла.

По­је­ди­ни ма­те­ри­ја­ли се мо­гу до­ста­ви­ти и ка­сни­је, на сам дан сед­ни­це, уко­ли­ко из оправ­да­них раз­ло­га ни­су мо­гли да бу­ду до­ста­вље­ни ра­ни­је.

По­зив за сед­ни­цу са пред­ло­же­ним днев­ним редом об­ја­вљу­је се на огла­сној та­бли Шко­ле.

**Ток ра­да на сед­ни­ци**

Члан 16.

Сед­ни­ца­ма Са­ве­та родитеља пред­се­да­ва Пред­сед­ник.

Пред­сед­ни­ка у слу­ча­ју његове оправдане спре­че­но­сти да присуствује седници за­ме­њу­је за­ме­ник Пред­сед­ни­ка.

Ако је и за­ме­ник Пред­сед­ни­ка оправдано спре­че­н да присуствује седници сед­ни­цом Са­ве­та родитеља пред­се­да­ва је­дан од чла­но­ва Са­ве­та родитеља ко­ји се би­ра на тој сед­ни­ци.

Пред­сед­ник отвара седницу и утвр­ђу­је при­сут­ност и од­сут­ност чла­но­ва Са­ве­та родитеља и осталих лица која присуствују седници. .

Пред­сед­ник, након ­што прет­ход­но утвр­ди по­сто­ја­ње кво­ру­ма, кон­ста­ту­је да сед­ни­ца мо­же да поч­не са ра­дом.

Ако Пред­сед­ник приликом отварања сед­ни­це утврди да не по­сто­ји кво­рум, сед­ни­ца се прекида и од­ла­же.

У случају прекида, односно одлагања седнице, Председник може одмах да за­ка­же но­ву сед­ни­цу или на­ста­вак пре­ки­ну­те сед­ни­це, од­ре­ђу­ју­ћи време и место њеног одржавања, или обавестити присутне да ће поновљеним позивом сазвати наставак прекинуте, односно заказати нову седницу, са истим дневним редом.

Члан 17.

Пра­во и ду­жност чла­на Са­ве­та родитеља је да при­су­ству­је сед­ни­ци.

У слу­ча­ју спре­че­но­сти да при­су­­ству­је сед­ни­ци, члан Са­ве­та родитеља је ду­жан да о то­ме оба­ве­сти Пред­сед­ни­ка и се­кре­та­ра Шко­ле нај­ка­сни­је је­дан дан пре одр­жа­ва­ња сед­ни­це.

Оправ­да­ност од­су­ство­ва­ња са сед­ни­це утвр­ђу­је Пред­сед­ник, о че­му се оба­ве­шта­ва Са­ве­т родитеља пре по­чет­ка рада на сед­ни­ци.

Члан 18**.**

Пред­сед­ник, од­но­сно за­ме­ник Председника ста­ра се да се пра­вил­но од­ви­ја рад и одр­жа­ва ред на сед­ни­ци.

Пред­сед­ник има сле­де­ћа пра­ва и ду­жно­сти:

-ста­ра се да се рад на сед­ни­ци од­ви­ја пре­ма утвр­ђе­ном днев­ном ре­ду;

-да­је реч чла­но­ви­ма Са­ве­та родитеља и дру­гим уче­сни­ци­ма на сед­ни­ци;

-одо­бра­ва у оправ­да­ним слу­ча­је­ви­ма по­је­ди­ним чла­но­ви­ма Са­ве­та родитеља и другим лицима која присуствују седници и учествују у раду на­пу­шта­ње сед­ни­це;

-пот­пи­су­је до­не­те од­лу­ке и за­кључ­ке;

-потписује записник са седнице;

-вр­ши и дру­ге по­сло­ве у скла­ду са од­го­ва­ра­ју­ћим про­пи­си­ма.

Члан 19.

Члан Са­ве­та родитеља има следећа пра­ва и ду­жно­сти:

-да при­су­ству­је сед­ни­ца­ма Са­ве­та родитеља и да ак­тив­но уче­ству­је у ње­го­вом ра­ду;

-да под­но­си пред­ло­ге за до­но­ше­ње од­лу­ка, за­кљу­ча­ка и пре­по­ру­ка;

-да пред­ло­жи из­ме­не и до­пу­не днев­ног ре­да;

-вр­ши и дру­га пра­ва и ду­жно­сти ко­је про­ис­ти­чу из од­ре­да­ба за­ко­на, Ста­ту­та и оп­штих ака­та Шко­ле.

Члан 20.

Отва­ра­ју­ћи сед­ни­цу и по­сле кон­ста­та­ци­је о по­сто­ја­њу кво­ру­ма Пред­сед­ник да­је по­треб­на са­оп­ште­ња у ве­зи са ра­дом на сед­ни­ци, исто­вре­ме­но оба­ве­шта­ва­ју­ћи присутне чланове Са­ве­та родитеља о оправ­да­но од­сут­ним чла­но­ви­ма Са­ве­та родитеља ко­ји су при­ја­ви­ли из­о­ста­нак, на­кон че­га се усва­ја за­пи­сник са претход­не сед­ни­це.

Уко­ли­ко има при­мед­би на за­пи­сник са прет­ход­не сед­ни­це о њи­хо­вој осно­ва­но­сти од­лу­чу­је се на сед­ни­ци без рас­пра­ве и уко­ли­ко нека од при­мед­би бу­де усво­је­на на са­мој сед­ни­ци се вр­ши од­го­ва­ра­ју­ћа из­ме­не за­пи­сни­ка.

Члан 21.

Днев­ни ред пред­ла­же Пред­сед­ник.

Пред­ло­же­ни днев­ни ред мо­же би­ти из­ме­њен и до­пу­њен пред­ло­гом сва­ког чла­на Са­ве­та родитеља, о че­му се, као и о предложеном днев­ном ре­ду, од­лу­чу­је без рас­пра­ве, јавним гласањем.

Пред­сед­ник про­гла­ша­ва ко­нач­но утвр­ђе­ни и усвојени днев­ни ред сед­ни­це, па се пре­ла­зи на рас­пра­вља­ње о по­је­ди­ним тач­ка­ма днев­ног ре­да, оним редом како су предложене.

По­сту­пак раз­ма­тра­ња по­је­ди­не тач­ке днев­ног ре­да са­сто­ји се из увод­них на­по­ме­на Пред­сед­ни­ка и из­ве­сти­о­ца, рас­пра­ве и по потреби од­лу­чи­ва­ња.

Члан 22.

Рас­пра­ва на сед­ни­ци се во­ди по сва­ком пи­та­њу, односно теми ко­ја је на днев­ном ре­ду, осим ако Са­ве­т родитеља одлучи да се о поједином питању, тј. тачки дневног реда одлучује без претходне расправе.

Пред­сед­ник да­је реч уче­сни­ци­ма рас­пра­ве по ре­ду при­ја­вљи­ва­ња.

Члан 23.

Из­ве­штај о од­ре­ђе­ним тач­ка­ма днев­ног ре­да под­но­си из­ве­сти­лац.

По­што из­ве­сти­лац за­вр­ши сво­је из­ла­га­ње, Пред­сед­ник по­зи­ва на расправу.

У то­ку расправе по по­је­ди­ним тачкама днев­ног ре­да, чла­но­ви Са­ве­та родитеља мо­гу посредством Пред­сед­ни­ка тра­жи­ти до­дат­на об­ја­шње­ња.

Ако је за да­ва­ње од­го­во­ра по­треб­но да се при­ку­пе од­ре­ђе­ни по­да­ци или по­себ­на до­ку­мен­та­ци­ја мо­же се одо­бри­ти да се од­го­вор да на на­ред­ној сед­ни­ци.

Члан 24.

Са­ве­та родитеља мо­же, на пред­лог Пред­сед­ни­ка или не­ког дру­гог чла­на Са­ве­та родитеља, од­но­сно уче­сни­ка у раду на сед­ни­ци, до­не­ти од­лу­ку да се рас­пра­ва о по­је­ди­ним пи­та­њи­ма, односно темама пре­ки­не да би се пред­мет по­но­во про­у­чио или да бу се до­пу­нио ма­те­ри­јал, од­но­сно при­ба­вили по­треб­ни по­да­ци до иду­ће сед­ни­це.

Члан 25.

Рас­пра­ва о по­је­ди­ним тач­ка­ма днев­ног ре­да тра­је све док пи­та­ње, односно тема о којој се рас­пра­вља не бу­де до­вољ­но размотрена, односно раз­ја­шње­на да се мо­же, по потреби, приступити изјашњавању и доношењу од­лу­ке.

Члан 26.

Ка­да се за­вр­ши рас­пра­ва по по­је­ди­ној тач­ки днев­ног ре­да, пре­ла­зи се на сле­де­ћу тачку дневног реда.

Из­у­зет­но, мо­же се од­лу­чи­ти да се, с об­зи­ром на по­ве­за­ност по­је­ди­них пи­та­ња, за­јед­нич­ки и истовремено рас­пра­вља о две­ма или ви­ше та­ча­ка днев­ног ре­да.

**Одр­жа­ва­ње ре­да на сед­ни­ци**

Члан 27.

О раду и току седнице, као и одржавању реда на седници стара се Председник, а у његовом одсуству заменик Председника, односно други члан Са­ве­та родитеља који председава седницом.

За повреду реда на седници, као и непоштовању одредаба Пословника, члану Са­ве­та родитеља и другом лицу које присуствује седници и учествује у њеном раду може да се изрекне мера:

-упозорења;

-одузимања речи;

-удаљења са седнице.

Ме­ру из претходног става овог члана из­ри­че Пред­сед­ник, од­но­сно пред­се­да­ва­ју­ћи сед­ни­цом.

Ако се уче­сник у рас­пра­ви уда­љи од днев­ног ре­да, Пред­сед­ник ће га на то упо­зо­ри­ти и опо­ме­ну­ти да у свом из­ла­га­њу бу­де кра­ћи и кон­крет­ни­ји, а ако се по­сле упо­зо­ре­ња и да­ље не др­жи днев­ног ре­да, Пред­сед­ник је овла­шћен да му оду­зме реч.

Ме­ра упо­зо­ре­ња из­ри­че се ка­да члан Са­ве­та родитеља или друго лице које присуствује седници и учествује у њеном раду сво­јим по­на­ша­њем, узи­ма­њем ре­чи без да му је Пред­сед­ник дао реч, упа­да­њем у реч го­вор­ни­ка или слич­ним по­ступ­ком на­ру­ша­ва рад и ред на сед­ни­ци или по­сту­па про­тив­но од­ред­ба­ма По­слов­ни­ка.

Ме­ра од­у­зи­ма­ња ре­чи из­ри­че се и чла­ну Са­ве­та родитеља или другом лицу које присуствује седници и учествује у њеном раду ко­је сво­јим го­во­ром или на дру­ги на­чин на­ру­ша­ва ред и рад на сед­ни­ци или кр­ши од­ред­бе По­слов­ни­ка, а већ је прет­ход­но упо­зо­рено да се при­др­жа­ва ре­да и од­ре­да­ба По­слов­ни­ка.

На­кон из­ре­че­них ме­ра, ако члан Са­ве­та родитеља или друго лице које присуствује седници и учествује у њеном раду на­ста­ви са сво­јим не­при­ме­ре­ним по­на­ша­њем, Пред­сед­ник из­ри­че ме­ру уда­ље­ња са сед­ни­це.

**Од­лу­чи­ва­ње на седници**

Члан 28.

На­кон за­кљу­че­ња рас­пра­ве по тачки дневног реда, од­но­сно кон­ста­та­ци­је да рас­пра­ве или примедаба, односно питања на излагање известиоца ни­је би­ло, уколико је потребно да Савет родитеља по конкретној тачки дневног реда донесе одређену врсту одлуке, пре­ла­зи се на од­лу­чи­ва­ње пу­тем гла­са­ња.

Члан 29.

Ако је Савет родитеља по одређеној тачки дневног реда донео одређену врсту одлуке, у складу са својим надлежностима, при­хва­ће­на фор­му­ла­ци­ја од­лу­ке уно­си се у за­пи­сник и чини његов саставни део.

Свака одлука Са­ве­та родитеља која је унета у записник са седнице и чини његов саставни део, може се издвојити из записника и појединачно доставити лицу или органу надлежном за њено спровођење, уколико за то постоји потреба.

Сваку издвојену одлуку Са­ве­та родитеља из става 2. овог члана посебно потписује Председник.

Члан 30.

Ако за ре­ше­ње и доношење одлуке по истој тачки дневног реда има ви­ше пред­ло­га, Пред­сед­ник ста­вља на гла­са­ње по­је­ди­не пред­ло­ге оним ре­дом ка­ко су из­ло­же­ни.

О сва­ком пред­ло­гу гла­са се по­себ­но.

Члан 31.

Гла­са­ње на седницама је по пра­ви­лу јав­но, осим ако за по­је­ди­не слу­ча­је­ве ни­је за­ко­ном или Статутом дру­га­чи­је уре­ђе­но, или од­лу­че­но на сед­ни­ци Са­ве­та родитеља.

Јав­но гла­са­ње вр­ши се поди­за­њем ру­ке.

Чла­но­ви Са­ве­та родитеља гла­са­ју на тај на­чин што се из­ја­шња­ва­ју "за" или "про­тив" пред­ло­га, уз­др­жа­ва­ју од гла­са­ња или из­два­ја­ју ми­шље­ње.

У слу­ча­ју да је број гла­со­ва "за" или "про­тив" исти гла­са­ње се по­на­вља.

Уко­ли­ко и по­сле по­но­вље­ног гла­са­ња ни­је до­не­та од­лу­ка, за­ка­за­ће се но­ва сед­ни­ца на ко­јој ће се од­лу­чи­ва­ти о пи­та­њу о ком није могла да буде донета одлука.

Јав­но гла­са­ње може се вр­шити, осим поди­за­њем ру­ке, и по­и­ме­нич­но.

По­и­ме­нич­но гла­са­ње вр­ши се про­зи­ва­њем чла­но­ва Са­ве­та родитеља од стране Председника или другог председавајућег на седници.

По за­вр­ше­ном гла­са­њу, Пред­сед­ник, од­но­сно друго ли­це ко­је председава сед­ни­цом Са­ве­та родитеља утвр­ђу­је ре­зул­тат гла­са­ња и јав­но кон­ста­ту­је ка­кву је од­лу­ку до­нео Са­ве­т родитеља.

Члан 32.

Гла­са­ње по по­је­ди­ним тач­ка­ма днев­ног ре­да Са­ве­т родитеља мо­же оба­ви­ти и тај­ним гла­са­њем, на зах­тев ве­ћи­не од укуп­ног бро­ја чла­но­ва Са­ве­та родитеља.

Тај­ним гла­са­њем ру­ко­во­ди по­себ­на ко­ми­си­ја од­ре­ђе­на од стра­не Са­ве­та родитеља из ре­да чла­но­ва Са­ве­та родитеља.

Комисија из става 2. овог члана образује се на седници на којој је потребно обавити тајно гласање.

Комисија из става 2. и 3. овог члана, уз помоћ секретара Школе, припрема гла­сач­ке ли­сти­ће и гла­сач­ку ку­ти­ју и вр­ши дру­ге по­треб­не рад­ње у вези са гласањем.

О извршеном тајном гласању комисија из става 2. и 3. овог члана саставља посебан записник, који потписују чланови комисије и који чини саставни део записника са седнице на којој је вршено тајно гласање.

Члан 33.

Комисија из члана 32. Пословника (у даљем тексту: Комисија) има три члана, од којих је један председник комисије.

За члана Комисије може бити предложен било који од присутних чланова Са­ве­та родитеља, кога може предложити било који други присутни члан Са­ве­та родитеља, или може предложити сам себе.

Предлог за члана Комисије из става 2. овог члана подноси се јавно, на позив Председника, а за члана Комисије именује се члан Са­ве­та родитеља који добије већину гласова од броја присутних чланова Са­ве­та родитеља.

Избора председника Комисије врши се на исти начин као и избор члана Комисије. Председник Комисије мора бити један од три претходно изабрана члана Комисије.

Члан 34.

Поступак тајног гласања из члана 32. Пословника врши се заокруживањем редног броја на гласачком листићу.

Комисија припрема довољан број гласачких листића, према броју присутних чланова Са­ве­та родитеља на седници на којој ће се вршити тајно гласање.

Сваки гласачки листић оверава се малим печатом Школе и потписује га Председник, односно друго лице које председава седницом на којој ће се вршити тајно гласање.

Гласачки листић обавезно садржи назив Школе, назив органа и редни број седнице, место и датум, предмет о ком се гласа и предлог о ком се гласа.

Гласачки листићи, након што су припремљени, деле се присутним члановима Са­ве­та родитеља.

Члан Са­ве­та родитеља гласа тајно, иза за то претходно припремљеног паравана у просторији у којој се одржава седница на којој се врши тајно гласање.

Гласачки листић убацује се у за то претходно припремљену гласачку кутију.

Након што сви присутни чланови Са­ве­та родитеља обаве гласање, Комисија приступа отварању гласачке кутије, пребројавању гласачких листића, утврђивању броја гласачких листића у гласачкој кутији, броја важећих и неважећих листића и пребројавању гласова, након чега резултат гласања председник Комисије јавно саопштава свим присутним лицима на седници Са­ве­та родитеља.

Након сачињавања записника Комисије из члана 31.став 5. Пословника, уколико је тајним гласањем донета одлука, она се јавно констатује од стране Председника или другог лица које председава седницом, након чега се у прихваћеној формулацији уноси у записник са седнице и чини његов саставни део.

Као и одлука донета јавним гласањем, одлука донета тајним гласањем, која је унета у записник са седнице и чини његов саставни део, може се издвојити из записника и појединачно доставити лицу или органу надлежном за њено спровођење, уколико за то постоји потреба.

Сваку издвојену одлуку из претходног става овог члана посебно потписује Председник.

**Прекид и одлагање сед­ни­це**

Члан 35.

Седница Са­ве­та родитеља из оправданих разлога и на образложен предлог Председника или другог члана Са­ве­та родитеља, или Директора, може бити прекинута и одложена.

О прекиду и одлагању седнице Са­ве­та родитеља одлучује се јавним гласањем.

Члан 36.

Седница Са­ве­та родитеља прекида се и одлаже:

1)ако се приликом отварања сед­ни­це утврди да не по­сто­ји кво­рум, тј. да седници не присуствује довољан број чланова Савета родитеља за рад и пуноважно одлучивање;

2)ако се у да­ну одржавања седнице, у радно време Школе, не мо­гу ре­ши­ти сва пи­та­ња, односно теме по усвојеном днев­ном ре­ду;

3)када до­ђе до те­жег на­ру­ша­ва­ња ре­да на сед­ни­ци, а Председник, односно друго лице које је председава седницом не може од­ре­ђе­ним ме­ра­ма да ус­по­ста­ви ред нео­п­хо­дан за даљи рад и наставак сед­ни­це;

4)на образложени предлог члана Са­ве­та родитеља или Директора, који се може упутити усмено или писмено на самој седници;

5)када у то­ку сед­ни­це број при­сут­них чла­но­ва Са­ве­та родитеља, услед на­пу­шта­ња сед­ни­це или искључења са седнице неког од чланова Са­ве­та родитеља, бу­де не­до­во­љан за даљи рад и пу­но­ва­жно од­лу­чи­ва­ње;

6)у другим оправданим случајевима.

О оправданости предлога или околности из става 1. тачке 3) и 4) овог члана изјасниће се и јавним гласањем донети одлуку присутни чланови Са­ве­та родитеља.

Члан 37.

Седница Са­ве­та родитеља, прекинута, односно одложена из разлога наведених у члану 36. став 1. тачке 1), 4) и 6) Пословника, може се одлуком Председника или другог лица које је председавало седницом, непосредно на тој седници одложити, уз одређивање времена и места њеног одржавања или се може поновљеним позивом сазвати наставак прекинуте, односно заказати нова седница, са истим дневним редом као на прекинутој, односно одложеној седници.

У случају прекида, односно одлагања седнице из члана 36. став 1. тачке 2), 3) и 5) Пословника, прекинута, односно одложена седница наставиће се по могућству наредног радног дана, или најкасније у року од 3 радна дана, у време и на месту које одреди Председник, односно друго лице које је председавало прекинутом, односно одложеном седницом.

Члан 38.

Сваки прекид и одлагање седнице, у складу са члановима 35, 36. и 37. Пословника, обавезно се констатује у записнику са прекинуте и одложене седнице, са навођењем разлога за прекид и одлагање прописаних Пословником и навођењем околности под којима је до прекида, односно одлагања дошло.

**За­пи­сник са седнице**

Члан 39.

На сва­кој сед­ни­ци Са­ве­та родитеља во­ди се за­пи­сник ко­ји оба­ве­зно са­др­жи:

-ред­ни број сед­ни­це;

-ме­сто, да­тум и вре­ме одр­жа­ва­ња седнице, односно време када је рад седнице започет;

-име и презиме лица које председава седницом;

-име и презиме лица које води записник са седнице;

-име­на и презимена при­сут­них и од­сут­них чла­но­ва Са­ве­та родитеља, уз навођење који одсутни чланови Са­ве­та родитеља су оправдано, односно неоправдано одсутни са седнице;

-име­на и презимена осталих присутних ли­ца на седници;

-кон­ста­та­ци­ју да сед­ни­ци при­су­ству­је довољан број чла­но­ва Са­ве­та родитеља за рад и пу­но­ва­жно од­лу­чи­ва­ње на седници и да је седница отворена;

-предложени дневни ред и констататцију о усво­јеном днев­ном реду;

-наводе о свакој тачки дневног реда, оним редом како су наведене у усвојеном дневном реду, односно оним редом како се по њима извештавало, расправљало и/или одлучивало ;

-фор­му­ла­ци­ју од­лу­ка о ко­ји­ма се гла­са­ло по појединој тачки дневног реда, са на­зна­че­ним бро­јем гла­со­ва за, про­тив и уз­др­жа­них гла­со­ва, односно назнечење ако је одлука донета једногласно;

-вре­ме ка­да је пре­ки­ну­та, уз навођење разлога и околности које су довеле до прекида седнице, као и формулацију одлуке о прекиду и одлагању седнице, уколико је дошло до прекида и одлагања седнице;

-констатацију да је председавајући закључио седницу;

-време када је рад седнице завршен.

-пот­пис пред­се­да­ва­ју­ћег и за­пи­сни­ча­ра на седници.

У за­пи­сник се уно­се и из­ја­ве за ко­је по­је­ди­ни чла­но­ви Са­ве­та родитеља из­ри­чи­то тра­же да се уне­су у записник.

Члан 40.

Записник са седнице Са­ве­та родитеља по правилу води секретар Школе.

У случају одсуства секретара Школе са седнице или у другом случају његове спречености да води записник, записник води неко од присутних лица на седници Са­ве­та родитеља кога за то овласти Председник, односно друго лице које председава седницом.

Члан 41.

Са­ве­т родитеља на сва­кој на­ред­ној сед­ни­ци вр­ши усва­ја­ње, односно верификацију за­пи­сни­ка са прет­ход­не сед­ни­це.

Из­ме­не и до­пу­не за­пи­сни­ка вр­ше се приликом његовог усвајања, односно верификације на првој наредној седници, и то на пред­лог чла­на Са­ве­та родитеља или дру­гог ли­ца ко­је је при­су­ство­ва­ло и учествовало у раду на сед­ни­ци на којој је сачињен записник који се мења или допуњује.

Члан 42.

На­кон усва­ја­ња за­пи­сни­ка на сед­ни­ци Са­ве­та родитеља, копија за­пи­сника се об­ја­вљу­је на огла­сној та­бли Шко­ле.

Члан 43.

Ори­ги­нални примерак за­пи­сни­ка са седнице Са­ве­та родитеља, са евен­ту­ал­ним при­ло­зи­ма и материјалом са седнице, чу­ва се у се­кре­та­ри­ја­ту Шко­ле, као до­ку­мент трај­не вред­но­сти.

**III ИЗБОР ПРЕДЛОГА ЗА ПРЕДСТАВНИКA РОДИТЕЉА, ОДНОСНО ДРУГИХ ЗАКОНСКИХ ЗАСТУПНИКА ДЕЦЕ, ОДНОСНО УЧЕНИКА У ШКОЛСКОМ ОДБОРУ**

Члан 44.

Савет родитеља, на основу своје надлежности из члана 107. став 11. тачка 1) Статута предлаже представнике родитеља, односно других законских заступника деце, односно ученика у Школски одбор.

За представника родитеља, односно других законских заступника деце, односно ученика у Школском одбору може бити предложен сваки родитељ, односно други законски заступник детета, односно ученика, које у том тренутку похађа припремни предшколски програм, односно ученик је Школе .

Представника родитеља, односно других законских заступника деце, односно ученика у Школском одбору може предложити сваки члан Савета родитеља.

Уколико се за представника родитеља, односно других законских заступника деце, односно ученика у Школском одбору предлаже родитељ, односно други законски заступник детета, односно ученика који није члан Савета родитеља, он мора присуствовати седници Савета родитеља на којој се предлаже и одлучује о том предлогу, без права да учествује у раду седнице и без права да гласа о том или другим предлозима.

Члан 45.

О предлогу за представника родитеља, односно других законских заступника деце, односно ученика у Школском одбору, једном или више њих, одлучује се на седници Савета родитеља, тајним гласањем.

Тај­ним гла­са­њем ру­ко­во­ди по­себ­на ко­ми­си­ја од­ре­ђе­на од стра­не Савета родитеља из ре­да чла­но­ва Савета родитеља.

Комисија из става 2. овог члана образује се на седници на којој је потребно обавити тајно гласање.

Комисија из става 2. и 3. овог члана, уз помоћ секретара Школе, припрема гла­сач­ке ли­сти­ће и гла­сач­ку ку­ти­ју и вр­ши дру­ге по­треб­не рад­ње у вези са гласањем.

О извршеном тајном гласању комисија из става 2. и 3. овог члана саставља посебан записник, који потписују чланови комисије и који чини саставни део записника са седнице на којој је вршено тајно гласање.

Члан 46.

Комисија из члана 45. Пословника (у даљем тексту: Комисија) има три члана, од којих је један председник Комисије.

За члана Комисије може бити предложен било који од присутних чланова Савета родитеља, кога може предложити било који други присутни члан Савета родитеља, или може предложити сам себе.

Предлог за члана Комисије из става 2. овог члана подноси се јавно, на позив Председника, а за члана Комисије именује се члан Савета родитеља који добије већину гласова од броја присутних чланова Савета родитеља.

Избора председника Комисије врши се на исти начин као и избор члана Комисије. Председник Комисије мора бити један од три претходно изабрана члана Комисије.

Члан 47.

Изузетно од члана 46. Пословника, за члана Комисије не може бити предложен нити изабран члан Савета родитеља уколико је предложен за представника родитеља, односно других законских заступника деце, односно ученика у Школском одбору и ако се о том предлогу гласа у поступку тајног гласања из члана 45. Пословника.

Члан 48.

Поступак тајног гласања из члана 45. овог Пословника врши се заокруживањем редног броја на гласачком листићу.

Комисија припрема довољан број гласачких листића, према броју присутних чланова Савета родитеља на седници на којој ће се вршити тајно гласање.

Сваки гласачки листић оверава се малим печатом Школе и потписује га Председник, односно друго лице које председава седницом на којој ће се вршити тајно гласање.

Гласачки листић обавезно садржи назив Школе, назив органа и редни број седнице, место и датум, предмет о ком се гласа и предлог о ком се гласа.

Гласачки листићи, након што су припремљени, деле се присутним члановима Савета родитеља.

Члан Савета родитеља гласа тајно, иза за то претходно припремљеног паравана у просторији у којој се одржава седница на којој се врши тајно гласање.

Гласачки листић убацује се у за то претходно припремљену гласачку кутију.

Након што сви присутни чланови Савета родитеља обаве гласање, Комисија приступа отварању гласачке кутије, пребројавању гласачких листића, утврђивању броја гласачких листића у гласачкој кутији, броја важећих и неважећих листића и пребројавању гласова, након чега резултат гласања председник Комисије јавно саопштава свим присутним лицима на седници Савета родитеља.

Након сачињавања записника Комисије из члана 45. Пословника, уколико је тајним гласањем донета одлука, она се јавно констатује од стране Председника или другог лица које председава седницом, након чега се у прихваћеној формулацији уноси у записник са седнице и чини његов саставни део.

Као и одлука донета јавним гласањем, одлука донета тајним гласањем, која је унета у записник са седнице и чини његов саставни део, може се издвојити из записника и појединачно доставити лицу или органу надлежном за њено спровођење, уколико за то постоји потреба.

Сваку издвојену одлуку из претходног става овог члана посебно потписује Председник.

Члан 49.

Родитељ, односно други законски заступник детета, односно ученика за чије именовање за члана Школског одбора ће Савет родитеља, посредством Школе, упутити предлог скупштини јединице локалне самоуправе је онај родитељ, односно други законски заступник детета, односно ученика који је у поступку тајног гласања добио највећи број гласова од укупног броја чланова Савета родитеља.

У слу­ча­ју да два или ви­ше родитеља, односно других законских заступника деце, односно ученика у поступку тајног гласања има­ју јед­нак нај­ве­ћи број гла­со­ва, гла­са­ње се по­на­вља све док је­дан родитељ, односно други законски заступник детета, односно ученика појединачно не добије највећи број гласова.

Поновљено гласање из става 2. овог члана обавиће се по истом поступку и на исти начин као и први круг гласања, на истој или новој седници Савета родитеља.

Члан 50.

Гласачки листић за гласање за избор предлога за представника родитеља, односно других законских заступник деце, односно ученика у Школском одбору из члана 48. Пословника има следећи изглед и форму:

****

**Основна школа „Доситеј Обрадовић“**

**Маршала Тита 2, 23264 Фаркаждин**

**Телeфон: +381(0)23 38 68 010**

**E-пошта: osfarkazdin@beotel.net**

**Веб адреса: www.osfarkazdin.edu.rs**

**Матични број: 08220654**

**ПИБ: 101763848**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Савет родитеља**

**Редни број седнице:**

**Место:**

**Датум:**

**ГЛАСАЧКИ ЛИСТИЋ**

**за избор предлога за представника родитеља, односно других законских заступник деце, односно ученика у Школском одбору Основне школе „Доситеј Обрадовић“ у Фаркаждину**

**Листа кандидата**

**1.**

**2.**

**3.**

**...**

\*Члан Савета родитеља гласа заокруживањем редног броја на листи кандидата испред имена и презимена предложеног кандидата.

**Председник Савета родитеља**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**IV КОМИСИЈЕ САВЕТА РОДИТЕЉА**

Члан 51.

Савет родитеља може образовати сталне или повремене комисије ради извршавања појединих послова из своје надлежности.

Састав комисије из става 1. овог члана, њене обавезе и послове, као и рокове за њихово извршење утврђује Савет родитеља приликом њеног образовања.

Чланови комисије могу бити само чланови Савета родитеља.

Комисија се формира образложеном одлуком Савета родитеља, коју потписује Председник.

У зависности од намене за коју се комисија из става 1. овог члана образује, одлука о образовању комисије доставља се Директору Школе и/или Школском одбору.

За свој рад чланови комисије из става 1. овог члана одговарају Савету родитеља.

**V ЗАВРШНЕ ОДРЕДБЕ**

Члан 52.

На сва питања од значаја за рад и остваривање надлежности Савета родитеља која нису регулисана овим Пословником примењују се одредбе Статута и Закона о основама система образовања и васпитања.

Члан 53.

Даном ступања на снагу овог Пословника престаје да важи Пословник о раду савета родитеља Основне школе „Доситеј Обрадовић“ Фаркаждин, дел.бр. 381 од 30.06.2022. године.

Члан 54.

Овај Пословник ступа на снагу осмог дана од дана објављивања на огласној табли Школе.

У Фаркаждину, 04.11.2024. године

**Председник Школског одбора**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Борислава Ивков**

\* Овај Пословник је објављен на огласној табли Школе 04.11.2024. године

Секретар Школе

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Стеван Џелетовић